Diari Oficial de la Generalitat Valenciana


Sumari del DOGV 2471, del 16-03-1995 (1995/834134)

ORDRE de 6 de març de 1995, de la Conselleria d'Economia i Hisenda, per la qual es regula la concessió d'incentius autonòmics en la zona de promoció econòmica.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/06/(1)/dof/vci/html**

### Dades del document

Número de DOGV
:   2471

Data del DOGV
:   16-03-1995

Secció del DOGV
:   DISPOSICIONS GENERALS

Número del document
:   1995/834134


Data del document
:   06-03-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 6 de març de 1995, de la Conselleria d'Economia i Hisenda, per la qual es regula la concessió d'incentius autonòmics en la zona de promoció econòmica.   
La Conselleria d'Economia i Hisenda té entre els seus objectius l'establiment d'una política regional que contribuesca a la reducció de les diferències de renda existents, tant en l'interior del territori valencià com respecte a altres regions espanyoles i europees més desenvolupades. Per a la consecució d'aquests objectius, es requereix una actuació de la Generalitat encaminada a fomentar l'activitat econòmica en les zones més desafavorides de la Comunitat, mitjançant la concessió d'incentius a la inversió que fomenten el desenvolupament del seu potencial endogen. D'aquesta forma, el Govern Valencià contribueix a evitar un contrast excessiu en termes de concentració de l'activitat econòmica entre la zona litoral densament poblada i la resta de la regió, a la vegada que afavoreix la consolidació i la diversificació del teixit econòmic en diverses comarques de l'interior que han comptat tradicionalment amb un nivell apreciable d'activitat industrial.  
D'altra banda, la creixent obertura de la nostra economia als fluxos comercials de caràcter internacional, reforçada per l'ampliació de la Unió Europea i pels resultats de la Ronda d'Uruguai del GATT, exigeix un important esforç d'adaptació a les empreses valencianes, que s'ha de veure estimulat per la política econòmica a través de diverses vies tals com el suport a la formació, a la innovació tecnològica i a la normalització tècnica, la millora en l'accés al crèdit a mig i llarg termini i la provisió de capital risc. Els incentius dirigits al foment de la inversió productiva constitueixen en aquest últim sentit una línia més d'actuació que complementa les esmentades i la importància relativa de les quals, derivada de la major o menor necessitat de donar suport a la inversió privada, estarà en funció de la puixança amb què aquesta última es manifeste, reflectint l'evolució del cicle econòmic.  
Les raons esmentades i el desenvolupament d'un nou període de programació econòmica de la Generalitat Valenciana per al període 1994-99, en què les ajudes públiques a empreses han de sotmetre's de nou a aprovació per part dels organismes competents de la Comissió Europea, aconsellen la promulgació d'aquesta ordre reguladora dels incentius autonòmics a la inversió, que substitueix la de 22 de novembre de 1991 de la Conselleria d'Economia i Hisenda. De la mateixa manera la consolidació a què s'assisteix en l'actualitat d'una fase de clara expansió econòmica de la qual participa àmpliament la inversió privada, i de la necessitat de moderar el creixement de la despesa pública, en línia amb les obligacions que imposa la política de convergència a les Administracions públiques exigeix una aplicació d'aquests incentius amb criteris prudents que eviten l'assumpció de compromisos financers que pogueren revelar-se excessius en el marc de l'evolució previsible dels pressupostos de la Generalitat.  
Per tot això, i d'acord amb el que disposa l'article 47 del text refós de la Llei d'Hisenda Pública de la Generalitat Valenciana  
ORDENE:  
I. Objecte  
Article primer  
La Conselleria d'Economia i Hisenda podrà concedir subvencions a les empreses de nova creació o ja existents que realitzen projectes d'inversió econòmicament viables, amb la finalitat de contribuir a la modernització i el desenvolupament del seu potencial competititiu i alhora procurar una distribució més equilibrada de les activitats econòmiques dins de la Comunitat Valenciana.  
II. Beneficiaris  
Article segon  
Podran sol·licitar incentius autonòmics les petites i les mitjanes empreses (Pimes) que realitzen projectes d'inversió en els municipis de la Comunitat Valenciana que figuren en l'annex I.  
Es consideren Pimes a aquest efecte, les empreses de menys de 250 treballadors que tinguen un volum de negocis anual no superior a 20 milions d'ecus, o en un balanç no superior a 10 milions d'ecus.  
III. Sector promovibles  
Article tercer  
Seran promovibles els sectors següents:  
- Indústries extractives i transformadores, especialment les que apliquen tecnologies avançades o utilitzen energies alternatives, respectant la normativa comunitària en matèria d'ajudes d'Estat.  
- Indústries agroalimentàries, respectant els criteris sectorials establerts a nivell comunitari.  
- Serveis de suport industrial, considerats com a tals aquells serveis prestats a les empreses que afavoresquen significativament els processos de producció i/o la qualitat del producte, i aquells que milloren significativament les estructures comercials.  
- Establiments d'allotjament hostaler o de turisme rural, campaments de turisme, instal·lacions complementàries d'oci o d'especial interés i altres ofertes turístiques especialitzades amb incidència en el desenvolupament de la zona.  
IV. Projectes  
Article quart  
1. Podran concedir-se incentius autonòmics a les empreses sol·licitants que realitzen projectes d'inversió dels tipus i dimensions següents:  
a) Projectes de creació de nous establiments, amb una inversió aprovada superior a 05.224.949 de pessetes, sempre que generen nous llocs de treball.  
b) Projectes de modernització, entenent per aquests la millora de processos i de productes que suposen un increment sensible de la productivitat, amb una inversió aprovada significativa en relació amb l'actiu material net de l'empresa, i en tot cas, superior a 30.636.593 de pessetes i, almenys, que es mantinga el nivell d'ocupació.  
En casos excepcionals, per raons d'ubicació en determinats àmbits territorials, es podran admetre projectes la inversió aprovada dels quals siga superior a 69.503.229 de pessetes.  
Article cinquè  
Els projectes d'inversió que pretenguen acollir-se al règim d'ajudes hauran de complir els requisits següents:  
- Ser viables tècnicament, econòmicament i financerament.  
- Autofinançar-se, almenys, en un 30% de la seua inversió aprovada. Depenent de l'avaluació de cada projecte podrà exigir-se un percentatge superior.  
- No haver iniciat la inversió abans de sol·licitar els incentius autonòmics.  
Article sisè  
1. Es consideraran inversions incentivades, a l'efecte del que disposa l'article quart, les realitzades dins dels conceptes següents:  
- Adquisició de terrenys estrictament necessaris per a la implantació del projecte.  
- Cost de la infrastructura i urbanització adequades a les necessitats del projecte.  
- Cost de l'obra civil, vinculada al projecte.  
- Cost dels béns d'equip, llevat els elements de transport exterior.  
- Treballs de planificació, enginyeria de projecte i de direcció facultativa dels treballs.  
- Investigació i desenvolupament (I+D) que realitze la mateixa empresa i altres actius intangibles lligats a la inversió sol·licitada.  
2. Els conceptes d'inversió assenyalats en l'apartat anterior hauran de ser actius fixos nous o de primer ús. L'adquisició dels terrenys necessaris per a l'execució del projecte tindrà la consideració d'actius fixos nous.  
3. La inversió aprovada d'un projecte haurà de ser adquirida pel beneficiari en propietat amb pagament al comptat. Podrà acceptar-se també l'adquisició d'aquests mitjançant fórmules de pagament ajornat o d'arrendament financer (leasing) si es presenten les garanties adequades i els actius passen a ser propietat de l'empresa abans de l'acabament del termini de vigència dels incentius autonòmics.  
4. En cap cas s'inclourà entre el cost dels conceptes d'inversió sobre els quals puguen concedir-se subvencions l'IVA repercutit pel creditor, bé perquè tinga la condició d'IVA suportat deduïble per a l'empresa adquirent, bé perquè aquesta s'aculla a un règim especial dels compresos en aquest impost.  
V. Ajudes  
Article setè  
Les ajudes que podran concedir-se a l'empara d'aquesta ordre consistiran en una subvenció sobre la inversió aprovada. L'import màxim de les ajudes que podran concedir-se no podrà sobrepassar el percentatge del 30% sobre el total de la inversió aprovada.  
Les ajudes seran satisfetes a càrrec del programa pressupostari que per a cada exercici determine la corresponent llei de pressupostos.  
Article vuitè  
Per a la valoració dels projectes que complesquen els requisits establerts en les disposicions vigents s'utilitzaran els criteris següents:  
- L'import de la subvenció guardarà relació amb la quantia total de la inversió aprovada i amb la classe de projecte de què es tracte.  
- Es valorarà especialment la generació d'ocupació, la utilització de factors productius de la regió, la incorporació de tecnologia avançada i d'I+D i l'efecte dinamitzador del projecte per a l'economia de la zona. En els cas de projectes de modernització es tindrà en compte, a més, l'increment de valor afegit derivat del projecte d'inversió i, si escau, l'increment de productivitat i el caràcter exportador de l'empresa.  
Article novè  
Cap projecte acollit a aquest règim d'ajudes podrà percebre altres ajudes financeres, siga quina siga la naturalesa, l'òrgan o l'administració que les concedesca, llevat de les que una vegada acumulades a la concedida per aquesta disposició, no sobrepassen el límit màxim del 30% de la inversió aprovada, expressat en termes de subvenció neta equivalent.  
Article deu  
La subvenció neta equivalent de les ajudes financeres es calcularà d'acord amb el procediment acordat per la Comissió de les Comunitats Europees.  
VI. Del procediment de concessió dels incentius autonòmics  
Article onze  
1. Les sol·licituds s'hauran de presentar en la Direcció General d'Economia abans d'iniciar les inversions.  
L'expedient de sol·licitud s'iniciarà amb la presentació dels documents següents:  
a) Instància dirigida a la Conselleria d'Economia i Hisenda que durà adjunt l'imprès normalitzat.  
b) Declaració de l'empresa de les subvencions sol·licitades o concedides per al mateix projecte.  
c) Documentació acreditativa de les circumstàncies personals del sol·licitant, de les registrals si es tracta d'una societat constituïda i, si estigués en fase de constitució, projectes d'estatuts i dades del promotor.  
d) Justificació del compliment per part de l'empresa de les seues obligacions fiscals i davant la Seguretat Social a la data de presentació de la sol·licitud.  
e) I, qualsevol informació o documentació addicional que la Direcció General d'Economia considere necessària per a la resolució de l'expedient.  
Article dotze  
1. El termini de presentació de les sol·licituds acabarà el 30 d'abril de 1995.  
Article tretze  
1. L'òrgan competent per a la resolució dels expedients és el conseller d'Economia i Hisenda.  
La resolució dels expedients estarà supeditada a la concessió de la preceptiva autorització de la Comissió de la Unió Europea.  
2. El termini màxim per a resoldre les sol·licituds que es formulen per a la concessió d'incentius autonòmics serà el de sis mesos computats des de la recepció de la sol·licitud.  
Una vegada transcorregut aquest termini, sense que hi haja recaigut resolució, podrà entendre's desestimada la sol·licitud de concessió dels incentius.  
La resolució, expressa o presumpta, posa fi a la via administrativa, sense que contra ella procedesca recurs administratiu ordinari.  
Article catorze  
1. La concessió de les subvencions es notificarà a les persones interessades, les quals hauran de manifestar-ne l'acceptació en un termini màxim de 15 dies hàbils davant la Direcció General d'Economia. Una vegada transcorregut aquest termini, sense haver-la efectuat, quedarà sense efecte la subvenció.  
2. L'acceptació de la subvenció suposarà l'obligació de la persona interessada de complir les condicions determinants de la concessió i de les prescripcions que s'hi imposen i les que es deriven del que disposa aquesta ordre i altres disposicions que li siguen aplicables. La justificació d'aquest compliment serà realitzada per la persona interessada dins dels quatre mesos següents al final del termini de vigència.  
3. Quan els beneficis s'atorguen a una societat en constitució, en la resolució individual s'atorgarà un termini de quatre mesos perquè el beneficiari presente la documentació acreditativa de les circumstàncies registrals de la societat i l'escriptura pública de constitució, comprensiva dels estatuts socials i de l'atorgament del codi d'identificació fiscal (CIF). Aquest termini pot ser prorrogat, d'ofici o a petició de la persona interessada per un període anàleg. Una vegada transcorregut el termini sense haver presentat la documentació es declararà la persona interessada decaiguda en els seus drets i s'arxivarà l'expedient. En cap cas es pagarà l'import de la subvenció abans que la societat estiga constituïda i registrada i els seus òrgans socials hagen acceptat els termes de la concessió.  
VII. Liquidació de les subvencions  
Article quinze  
1. Dins el termini de vigència, el beneficiari podrà sol·licitar davant la Direcció General d'Economia el cobrament total de la subvenció, acreditant la realització de la totalitat de la inversió, o cobraments parcials, a mesura que vaja justificant la realització d'aquesta inversió. Quan es tracte de pagaments parcials o no s'hagen complert totes les condicions establertes en la resolució individual, la persona interessada, perquè puga ser tramitat l'expedient de liquidació, haurà d'aportar les garanties a favor de la Generalitat Valenciana que prèviament hagen estat determinades.  
Una vegada acabat el termini de vigència, el beneficiari sols podrà sol·licitar la liquidació total de la subvenció concedida.  
2. Les sol·licituds de cobrament de subvenció s'ajustaran al model que establesca la Direcció General d'Economia i s'hi adjuntaran els documents següents:  
a) Justificació a la data de presentació de la sol·licitud de cobrament del compliment per part de l'empresa de les seues obligacions fiscals i davant la Seguretat Social.  
b) Justificació de les inversions efectivament realitzades i el compliment de les condicions establertes en la resolució individual.  
c) La garantia corresponent, si pertoca.  
3. La resolució individual podrà establir el nombre de liquidacions que podran presentar-se per a cada projecte.  
Article setze  
L'expedient de despesa de cada projecte serà proposat per la Direcció General d'Economia, d'acord amb les disponibilitats pressupostàries, quan es tramite la liquidació de la subvenció.  
VIII. Incidències posteriors a la concessió  
Article disset  
1. La Direcció General d'Economia resoldrà les incidències relatives a l'expedient de concessió de les subvencions que es produesquen després d'aquesta concessió i, especialment, en els supòsits de:  
- Canvis de titularitat.  
- Canvis d'ubicació.  
- Modificació de l'activitat.  
- Pròrrogues per a l'execució del projecte i per al compliment de les condicions particulars de la concessió.  
- Modificacions justificades del projecte inicial, sempre que no suposen variació de la subvenció, de l'import de la inversió aprovada o del nombre de llocs de treball que s'han de crear.  
2. Les modificacions justificades del projecte inicial que suposen variació de la subvenció, de l'import de la inversió aprovada o del nombre de llocs de treball que s'han de crear, se sotmetran als tràmits establerts per a la valoració i aprovació d'un nou projecte, sense que siga aplicable en aquest cas el requisit de no iniciació de les inversions en el moment de plantejar les modificacions.  
3. El termini màxim per a resoldre serà el de sis mesos, computats des de la iniciació del procediment.  
Quan el procediment hagués estat instat per persona interessada, una vegada transcorregut el termini sense resoldre podrà entendre's desestimada la petició.  
4. En els supòsits de l'apartat 1 d'aquest article, contra la resolució, expressa o presumpta, únicament cap, en via administrativa, recurs ordinari davant el conseller d'Economia i Hisenda. En els supòsits de l'apartat 2, la resolució posa fi a la via administrativa, sense que contra ella procedesca recurs administratiu ordinari.  
IX. Control i inspecció  
Article divuit  
La Direcció General d'Economia vigilarà l'adequada aplicació de les subvencions, i per a això podrà realitzar les inspeccions, comprovacions i demanar la informació que considere oportuna, fins a transcorreguts cinc anys comptats des de la data en què concloga el període de vigència de les subvencions corresponents.  
Article dinou  
1. Una vegada acabada l'execució del projecte, l'òrgan competent comprovarà que aquest s'ha executat d'acord amb les condicions establertes en la resolució individual i procedirà a alliberar les garanties que haguesssen estat establertes.  
2. Si el projecte no s'ha executat d'acord amb les condicions establertes, s'analitzaran les causes i l'abast de l'incompliment, i es podrà concedir una pròrroga per a la completa execució del projecte o, si escau, iniciar l'expedient d'incompliment.  
3. Quan s'acredite que l'incompliment no siga imputable a l'empresa beneficiària, no resulte de gran entitat o circumstàncies d'interès públic així ho aconsellen, la Direcció General d'Economia podrà optar per incoar procediment de modificació del projecte inicial, mitjançant el procediment corresponent dels establerts en l'article setze.  
Article vint  
1. L'expedient d'incompliment s'iniciarà per acord de la Direcció General d'Economia mitjançant la comunicació al beneficiari de les causes determinants d'aquest. Les persones interessades podran, en qualsevol moment del procediment, anterior al tràmit d'audiència, adduir al·legacions i aportar documents o altres elements de judici.  
2. Una vegada instruït el procediment, i immediatament abans de redactar la proposta de resolució, es manifestarà a les persones interessades que disposaran de quinze dies per a al·legar i presentar els documents i justificants que estime pertinents.  
3. Una vegada presentades les al·legacions o transcorregut el termini de 15 dies hàbils sense resposta per part del beneficiari, la Direcció General d'Economia trametrà les actuacions, junt amb la seua proposta, al conseller d'Economia i Hisenda, perquè adopte la resolució que pertoque.  
4. El termini màxim per a resoldre els procediments per incompliment serà el de sis mesos, computats des de l'acord d'iniciació.  
Article vint-i-un  
1. L'incompliment per raons imputables al beneficiari de les obligacions imposades com a conseqüència de la concessió de les subvencions, i el falsejament, la inexactitud o l'omissió en les dades subministrades que hagen servit de base per a la concessió esmentada, donarà lloc a la pèrdua total o parcial d'aquests beneficis, al consegüent reintegrament d'aquests, amb pagament dels interessos de demora que corresponguen, i a una multa del tant al triple de la quantia d'aquests beneficis, segons la gravetat de l'incompliment i sense perjudici de l'aplicació, quan pertoque, dels preceptes sobre delicte fiscal.  
2. L'Administració podrà exercir l'acció de responsabilitat contra els administradors de les empreses infractores pels danys ocasionats a la Comunitat Valenciana.  
DISPOSICIONS FINALS  
Primera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
Es faculta el conseller d'Economia i Hisenda per a dictar les disposicions que exigesca l'aplicació i l'execució d'aquesta ordre.  
DISPOSICIó DEROGATòRIA  
Són derogades les disposicions d'igual o inferior rang que regulen actuacions procedents en la mateixa matèria, i de forma expressa es deroga l'Ordre de 22 de novembre de 1991, de la Conselleria d'Economia i Hisenda, per la qual es desenvolupa el Decret 91/1990, d'11 de juny, que dictava normes per a la concessió d'incentius autonòmics en la zona de promoció econòmica.  
València, 6 de març de 1995  
El conseller d'Economia i Hisenda,  
AURELIO MARTíNEZ ESTÉVEZ  
ANNEX I  
CASTELLó  
 Els Ports  
Castellfort  
Cinctorres  
Forcall  
Herbés  
Mata de Morella, la  
Morella  
Olocau del Rey  
Palanques  
Portell de Morella  
Todolella  
Vallibona  
Villores  
Zorita del Maestrazgo  
 L'Alt Maestrat  
Albocácer  
Ares del Maestre  
Benasal  
Catí  
Culla  
Tírig  
Torre d'En Besora, la  
Villafranca del Cid  
Villar de Canes  
 El Baix Maestrat  
Cálig  
Canet lo Roig  
Castell de Cabres  
Cervera del Maestre  
Jana, la  
Puebla de Benifasar  
Rosell  
Salzadella, la  
San Jorge  
Sant Mateu  
San Rafael del Río  
Santa Magdalena de Pulpis  
Traiguera  
Xert  
 L'Alcalatén  
Adzaneta  
Alcora, l'  
Benafigos  
Costur  
Figueroles  
Lucena del Cid  
Useres, les  
Vistabella del Maestrazgo  
Xodos  
 La Plana Alta  
Fuentes de Ayódar  
Ludiente  
Montán  
Montanejos  
Puebla de Arenoso  
Toga  
Torralba del Pinar  
Torrechiva  
Vallat  
Villahermosa del Río  
Villamalur  
Villanueva de Viver  
Zucaina  
 La Vall d'Uixó  
La Vall d'Uixó  
Nules  
Almenara  
Moncófar  
Chilches  
VALèNCIA  
 Rincón de Ademuz  
Ademuz  
Casas Altas  
Casas Bajas  
Castielfabib  
Puebla de San Miguel  
Torrebaja  
Vallanca  
 Los Serranos  
Alcublas  
Alpuente  
Andilla  
Aras de Alpuente  
Benagéber  
Bugarra  
Calles  
Chelva  
Chulilla  
DomeÑo  
Gestalgar  
Higueruelas  
Losa del Obispo  
Pedralba  
Sot de Chera  
Titaguas  
Tuéjar  
Villar del Arzobispo  
La Yesa  
 El Camp de Túria  
Benaguasil  
Benisanó  
Bétera  
Casinos  
Llíria  
Loriguilla  
Marines  
Náquera  
Olocau  
Pobla de Vallbona, la   
Riba-roja de Túria  
Serra  
Vilamarxant  
 La Plana de Utiel-Requena  
Camporrobles  
Caudete de las Fuentes  
Chera  
Fuenterrobles  
Requena  
Sinarcas  
Bocairent  
Bufalí  
Carrícola  
Castelló de Rugat  
Quatretonda  
Fontanares  
Guadasequies  
Llutxent  
Montaverner  
Montichelvo  
Olleria, l'  
Ontinyent  
Otos  
Palomar, el  
Pinet, el  
Pobla del Duc, la   
Ràfol de Salem  
Rugat  
Salem  
Sempere  
Terrateig  
ALACANT  
 El Comtat  
Agres  
Alcocer de Planes  
Alcolecha  
Alfafara  
Almudaina  
Alquería de Aznar  
Balones  
Benasau  
Beniarrés  
Benilloba  
Benillup  
Benimarfull  
Benimasot  
Cocentaina  
Cuatretondeta  
Facheca  
Famorca  
Gaianes  
Gorga  
Orxa, l'  
Millena  
Muro de Alcoy  
Planes  
Tollos  
 L'Alcoià  
Alcoi  
BaÑeres  
Benifallim  
Castalla  
Ibi  
Onil


Còpia Permalink ELI